‏ז' אב, תשע"ט

‏8 אוגוסט, 2019

**מכרז פומבי מס' 74/19**

**מכרז עו"ס משפחה**

בהתאם לפקודת העיריות (נוסח חדש), חוק הרשויות המקומיות, תשנ"ב-1991 ותקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של עו"ס משפחה, והזמנה להציג מועמדות לאיוש משרת עו"ס משפחה ..

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[www.ramat-hasharon.muni.il](http://www.ramat-hasharon.muni.il) – כפתור "מכרזים" בדף הבית/ מכרזי כ"א.

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. **המועד האחרון להצגת המועמדות למשרה הינו:** **27.8.19**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: עו"ס משפחה.

**היקף המשרה:** 1.00**.**

**היחידה**: אגף הרווחה והקהילה.

**דרוג** : עו"ס.

**דרגה**: יא'-ט'.

**כפיפות**: מנהלת אגף הרווחה והקהילה.

**ג. תיאור התפקיד**

* טיפול, סיוע ותמיכה בפונים ברשות המקומית במטרה לשפר את תפקודם האישי, המשפחתי והחברתי ע"י ייעוץ, טיפול ישיר ועקיף והפנייה למוסדות ושירותים רלוונטיים, עפ"י השיטות והמיומנויות המקובלות במקצוע.
* אחריות לספק עזרה למשפחות ואנשים נזקקים, תיווך בין גורמים שונים במטרה לשפר את מצבן של האוכלוסיות שבטיפולו. הפעלת תוכניות אישיות, משפחתיות, קבוצתיות וקהילתיות, בהתאם למדיניות משרד הרווחה ואגף הרווחה והקהילה.

וכן כל משימה אחרת שתידרש באגף הרווחה והקהילה.

**ד. דרישות התפקיד:**

**השכלה**: אקדמאית מלאה בתחום העבודה הסוציאלית.

**ניסיון מקצועי**: שנת ניסיון לפחות במחלקות לשירותים חברתיים ברשויות המקומיות. עדיפות לבעלי/ות ניסיון בטיפול במשפחה וילדים בסיכון והפעלת מועדוניות.

**כשירות מקצועית:** רישום בפנקס העובדים הסוציאליים.

**כישורים אישיים**: אמינות ומהימנות אישית, אחריות, יכולת עמידה בלחצים, יכולת התבטאות

וניסוח בכתב ובע"פ, עבודה בצוות, יחסים בינאישיים טובים.

**דרישות תפקיד מיוחדות**: גמישות לעבודה בשעות בלתי שגרתיות כולל חובת התייצבות לעבודה במצבי חירום בהתאם לצורך, נסיעות בתפקיד, ייצוגיות בפורומים מקצועיים, בקיאות בעבודה עם מחשב.

יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.

**ה. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה,

זאת בהתאם לשיקול דעתה של ועדת המכרזים.

בכבוד רב,

אבי גרובר

ראש העירייה